b'\n_START_ARTICLE_\nAmidizam\n_START_PARAGRAPH_\nAmidizam ili Budizam \xc4\x8ciste zemlje (kineski \xe6\xb7\xa8\xe5\x9c\x9f\xe5\xae\x97 \xe5\x87\x80\xe5\x9c\x9f\xe5\xae\x97, J\xc3\xacngt\xc7\x94z\xc5\x8dng; japanski \xe6\xb5\x84\xe5\x9c\x9f\xe4\xbb\x8f\xe6\x95\x99, J\xc5\x8ddo bukky\xc5\x8d; korejski: \xec\xa0\x95\xed\x86\xa0\xec\xa2\x85, jeongtojong; vijetnamski: \xe6\xb5\x84\xe5\x9c\x9f\xe5\xae\x97, T\xe1\xbb\x8bnh \xc4\x90\xe1\xbb\x99 T\xc3\xb4ng), ponekad spominjan i pod nazivom amidizam je ogranak Mah\xc4\x81y\xc4\x81na budizama koji se trenuta\xc4\x8dno smatra jednom od najpopularnijih budisti\xc4\x8dkih tradicija Isto\xc4\x8dne Azije. Temelji se na konceptu \xc4\x8ciste zemlje i nadovezuje na Amit\xc4\x81bha Buddhu. Pod tim izrazom podrazumijeva se i soteriologija \xc4\x8ciste zemlje unutar Mah\xc4\x81y\xc4\x81na budizma, kao i posebne sekte \xc4\x8ciste zemlje koje su se razvile u Japanu. _NEWLINE_Obredi i koncepti \xc4\x8ciste zemlje se mogu prona\xc4\x87i u osnovama kozmologije Mah\xc4\x81y\xc4\x81na budizma te \xc4\x8dine va\xc5\xbean dio Mah\xc4\x81y\xc4\x81na budisti\xc4\x8dkih tradicija u Kini, Japanu, Koreji, Tajvanu, Vijetnamu i Tibetu. Kineske Ch\xc3\xa1n i Tiantai \xc5\xa1kole, kao i japanske Shingon i Tendai sekte, sadr\xc5\xbeavaju sna\xc5\xbene komponente \xc4\x8ciste zemlje vezane u svojim obredima i vjerovanjima. \xc4\x8cista zemlja je, me\xc4\x91utim postala nezavisna \xc5\xa1kola, \xc5\xa1to se najbolje mo\xc5\xbee vidjeti kod japanskih \xc5\xa1kola  J\xc5\x8ddo Sh\xc5\xab i J\xc5\x8ddo Shinsh\xc5\xab. U Japanu postoji nekoliko nezavisnih \xc5\xa1kola \xc4\x8ciste zemlje, ali su one ograni\xc4\x8dene isklju\xc4\x8divo na tu zemlju.'